కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Sachin Tendulkar: అడ్డదారులొద్దు.. కొడుక్కి సచిన్ ఉపదేశం
క్రికెట్‌పై అర్జున్ చాలా మక్కువ చూపిస్తున్నాడు. అతని చిన్నతనం నుంచి నేను ఎప్పుడూ, ఏ విషయంలోనూ బలవంతం పెట్టలేదు. తొలుత కొన్నిరోజులు ఫుట్‌బాల్ ఆడాడు. ఆ తర్వాత అతని మనసు చెస్ మీదకి మళ్లింది. ఇప్పుడు క్రికెట్ ఆడుతున్నాడు.  -సచిన్ టెండూల్కర్
Samayam Telugu | Updated:
May 27, 2019, 04:03PM IST
Sachin Tendulkar: అడ్డదారులొద్దు.. కొడుక్కి సచిన్ ఉపదేశం
హైలైట్స్
ముంబయి టీ20 లీగ్స్‌లో ప్రస్తుతం ఆడుతున్న అర్జున్ టెండూల్కర్
తన తండ్రి చెప్పిన మాటనే అర్జున్‌కి చెప్పిన సచిన్
రెండేళ్ల నుంచి ఆల్‌రౌండర్‌గా ఎదుగుతున్న సచిన్ కుమారుడు
ఇప్పటికే భారత్ ఆటగాళ్ల ప్రాక్టీస్‌కి సాయపడిన ఎడమచేతి వాటం పేసర్
జీవితంలో కష్టపడి ఎదగాలి తప్ప.. అడ్డదారుల్లో వెళ్లకూడదని దిగ్గజ క్రికెటర్ సచిన్ టెండూల్కర్ తన కుమారుడు అర్జున్ టెండూల్కర్‌కి తాజాగా సూచించాడు. ప్రస్తుతం ముంబయి టీ20 లీగ్స్‌లో అకాశ్ టైగర్స్ టీమ్‌కి ఆడుతున్న అర్జున్.. బౌలింగ్, బ్యాటింగ్‌‌తో ఆల్‌రౌండర్‌గా అందర్నీ ఆకట్టుకుంటున్నాడు. టోర్నీలో భాగంగా శనివారం వాంఖడే వేదికగా సెమీఫైనల్ మ్యాచ్ జరగనుండగా.. అర్జున్‌తో కలిసి ప్రాక్టీస్ సెషన్‌కి సచిన్ హాజరయ్యాడు. ఈ నేపథ్యంలో.. అర్జున్‌కి ఏవైనా సూచనలు చేస్తున్నారా..? అని ప్రశ్నించగా.. సచిన్ సమాధానమిచ్చాడు.
‘క్రికెట్‌పై అర్జున్ చాలా మక్కువ చూపిస్తున్నాడు. అతని చిన్నతనం నుంచి నేను ఎప్పుడూ, ఏ విషయంలోనూ బలవంతం పెట్టలేదు. తొలుత కొన్నిరోజులు ఫుట్‌బాల్ ఆడాడు. ఆ తర్వాత అతని మనసు చెస్ మీదకి మళ్లింది. ఇప్పుడు క్రికెట్ ఆడుతున్నాడు. నేను అర్జున్‌కి చెప్పేది ఒక్కటే.. ‘‘నచ్చింది చెయ్.. కానీ.. అడ్డదారుల్లో వెళ్లకు’’ అని. ఇదే మాటని నా తండ్రి (రమేశ్ టెండూల్కర్) నాకు చెప్పాడు. ఇప్పుడు అర్జున్‌కి నేను చెప్తున్నా’ అని సచిన్ టెండూల్కర్ వెల్లడించాడు.
భారత్ జట్టు బ్యాట్స్‌మెన్‌లకి 2017లోనే నెట్స్‌లో బౌలింగ్‌ చేసిన అర్జున్ టెండూల్కర్‌ తన వేగంతో అందర్నీ ఆశ్చర్యపరిచాడు. టీమిండియాకే కాదు.. భారత మహిళల జట్టుకి, ఇంగ్లాండ్ టీమ్‌కి కూడా నెట్స్‌లో అర్జున్ సాయపడ్డాడు. ఎడమచేతి వాటం పేసరైన అర్జున్‌కి బ్యాటింగ్‌ కంటే బౌలింగ్‌ అంటేనే ఎక్కువ ఇష్టమట..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.